

**Утвърждавам: ………………………………….………..**

**(доц. д-р Б. Пенчев, Декан на Факултета по славянски филологии)**

**ПРОГРАМА**

**за**

**ПРОДЪЛЖАВАЩА КВАЛИФИКАЦИЯ**

**НА УЧИТЕЛИ ПО БЪЛГАРСКИ ЕЗИК И ЛИТЕРАТУРА**

**ТЕМА: Дигиталните технологии и образованието по литература**

**Предметна област: ИКТ, методика на обучението по литература**

**Организационна форма: семинар**

**Обучител: д-р Наталия Христова, СУ**

|  |
| --- |
| **Анотация** |
| **Актуалност на темата**  Курсът е фокусиран върху определени негативни, токсични спрямо крехкия психичен апарат на детето въздействия на новите медии и върху предизвикателствата, които те отправят към съвременното училищно образование като цяло и обучението по литература в частност. Съсредоточавайки вниманието си върху особеностите на поколението на т.нар дигитални по рождение, курсът изяснява причините за определени патогенни медийни въздействия и очертава перспективи за други, терапевтични дигитални практики.  **Цел на обучението и очаквани резултати**  Помнейки, че всяко техническо средство е pharmakon, т.е. и лек, и отрова, курсът цели да стимулира една „просветена” употреба на новите медии в образователното поле, да формира у бъдещите учители по български език и литература един фармакологичен спрямо съвременната дигитална среда подход, прицелен в превръщането на отровата в лек, и така да съдейства за изграждането на едно просветено, критично отношение у учениците към дигиталните технологии. |

**Продължителност: 16 академични часа Брой кредити: 1**

**Съдържание и технология на обучението**

|  |  |  |  |
| --- | --- | --- | --- |
| **Тематични акценти** | **Хорариум** | **Методи на обучение** | **Средства** |
| 1. Фармакологични измерения на новите медии. Лингвистичен капитализъм, big data и краят на науките. | 4 часа (2 от които присъствени) | Самостоятелна работа  Лекция  Беседа | Мултимедия |
| 2. Дълбоко внимание, хипервнимание и учене. | 4 часа (2 от които присъствени) | Самостоятелна работа  Лекция  Беседа | Мултимедия |
| 3. Дигитално писане и четене. Литературно писане в електронна среда и дигитален storytelling. | 4 часа (2 от които присъствени) | Самостоятелна работа  Лекция  Беседа | Мултимедия |
| 4. Трансхуманизмът и бъдещето на образованието. | 4 часа (2 от които присъствени) | Самостоятелна работа  Лекция  Беседа | Мултимедия |

***Литература***

**Бел** и др. Киберкултурата. Основни концепции. С., 2004.

**Божанкова**, Р. Хоризонти на дигиталната литература. С., 2013.

Драйфъс, Х. Интернет. С., 2010.

**Дуеи**, М. Големият дигитален обрат. С., 2011.

**Кар**, Н. Под повърхността. Как интернет влияе върху четенето, мисленето и паметта. С., 2012.

**Кастелс**, М. Информационната епоха : икономика, общество и култура. Том I. Възходът на мрежовото общество. С., 2004.

**Клайнпетер**, Е. Усиленият човек. С., 2014.

**Кьосев**, Ал. Караниците около четенето. С., 2013.

**Совъл**, Д. Дигиталната личност. С., 2010.

**Стоун**, А. Войната между желанието и техниката: В края на механичната епоха. С., 2001.

**Фидлър**, Р. Медиаморфоза. Да разберем новите медии. С., 2005.

**Хейлз**, Н.К. Как се превърнахме в постчовеци. Виртуалните тела в кибернетиката. С., 2005.

**Христова**, Н. За една негативна фармакология на новите медии в съвременното образование – сб. Съвременни предизвикателства пред педагогическата наука. С., 2015.

**Христова**, Н. За една негативна фармакология на новите медии в съвременното литературно образование – Списание на Софийски университет за образователни изследвания, бр.2, 2014.

**Христова**, Н. За една фармакология на паметта и вниманието в съвременното литературно образование – сб. Езици на паметта в литературния текст, С., 2014.

**Христова**, Н. Обучението в писане на приказки в училище - традиционен и електронен дизайн - Списание на СУ за електронно обучение, 2011/3.

**Христова**, Н. Ученето на литературно писане в традиционно и в електронно ателие по писане - Списание на СУ за електронно обучение, 2010/4.

Четенето в епохата на медии, компютри и интернет: Сборник с доклади от Международната конференция в чест на проф. Волфганг Изер (София, 2000), С., 2003.

*Програмата е приета* отКонсултативния съвет на Центъра за следдипломна квалификация и образователни инициативи към Факултета по славянски филологии на Софийския университет „Св. Климент Охридски” и *е утвърдена* от Факултетския съвет *с протокол №…… / …………………….*